त्वचा के लिए शहद के 7 अद्भुत फायदे

आपकी स्किन के लिए शहद एक अतुल्य वरदान है। तो आइए, जानते हैं शहद के 7 आश्चर्यजनक फायदों के बारे में:

1. स्किन मॉइस्चराइज़र

शहद एक बेहतरीन स्किन मॉइस्चराइज़र का कार्य करता है। कंडीशनर के रूप में यह त्वचा को अंदर से नरम बनाने में मदद करता है। शहद को आप एक मॉइस्चराइज़िंग मास्क के रूप में उपयोग कर सकते हैं। इसके लिए थोड़ी सी मात्रा में शहद लेकर हल्के हाथों से चेहरे पर मसाज करें और 15-20 मिनट बाद ठंडे पानी से धो लें।

2. क्लेन्ज़र की तरह उपयोग

शहद एक बेहतरीन स्किन क्लेन्ज़र का काम करता है। शहद में पाए जाने वाले ऐंटीऑक्सिडेंट, ऐंटीसेप्टिक और ऐंटीबैक्टीरियल गुण आपकी त्वचा को झाइयों से छुटकारा दिलाने में मदद करता है। यह त्वचा के छिद्र से गंदगी निकालने का भी काम करता है। साथ ही इसका प्रयोग करने से स्किन हाइड्रेटेड रहती है और आप अपनी त्वचा में कसाव ला सकते हैं।

3. जलन और सनबर्न में उपयोगी

जलने के इलाज के लिए शहद सबसे अच्छे घरेलू उपचारों में से एक माना जाता है। शहद में मौजूद ऐंटी इंफ्लेमेटरी गुण के कारण यह किसी भी प्रकार की सूजन को कम करके हीलिंग पावर को बढ़ाता है। यदि आप सनबर्न जैसी समस्या से परेशान हैं तो चेहरे पर शहद लगाने से आपको फायदा मिलेगा। इसके लिए एक भाग कच्चे शहद में दो भाग शुद्ध एलो वेरा जेल मिलाएं और धूप से झुलसी त्वचा पर लगाएं, आपको फायदा देखने को मिलेगा।